У складу са Споразумом Рибентроп-Молотов и Немачко-совјетским споразумом о граници, Совјетски Савез је анексирао све територије Пољске источно од линије река: Писе, Нарев, Буг и Сан, осим подручја око Вилњуса, који је додељен Литванији, и региона Сувалки, који је припојен Немачкој. Ове територије су углавном биле насељене Украјинцима и Белорусима, са мањинама Пољака и Јевреја. Укупна површина, укључујући и област која је дата Литванији, износила је 201.000 km², са популацијом од 13,2 милиона. Мали део земље, који је био део Мађарске пре 1914. године, додељен је Словачкој.